პირველი თაობის ვიდეო თამაშების კონსოლები

პირველი თაობის ვიდეო თამაშების კონსოლების ეპოქას საფუძველი ჩაეყარა 1972 წელს, მას შემდეგ რაც ბაზარზე გამოჩნდა სათამაშო კონსოლი Magnavox Odyssey (წარმოება დაიწყო 1968 წელს რალფ ბაერის თაოსნობით, კოდური სახელწოდებით „The Brown Box“.) და გაგრძელდა 1977 წლამდე, როდესაც პონგის მაგვარი კონსოლების მწარმოებლებმა დატოვეს სათამაშო ბაზარი, რის მიზეზადაც იქცა 1977 წლის ვიდეო თამაშების ინდუსტრიის კრიზისი და მიკროპროცესორზე დაფუძნებული კონსოლების გამოჩენა. იაპონიაში პირველი თაობის ხანა ცოტა მოგვიანებით, 1980 წელს დასრულდა. 

პირველი სათამაშო კონსოლის Magnavox-ის შემუშავებაში დიდი წვლილილი მიუძღვის რალფ ბაერს. Magnovox-მა საფუძველი ჩაუყარა ბაზარზე სხვადასხვა სახის სათამაშო კონსოლების გამოჩენას: Binatone TV Master (Binatone), TV Tennis Electrotennis (Epoch Co.), Telstra სერია (Coleco) და Color TV-Game (Nintendo) — ეს უკანასკნელი ითვლება პირველი თაობის ყველაზე პოპულარულ კონსოლად, 3 მილიონი გაყიდული ეგზემპლარით. ამას გარდა იქმნებოდა არკადული ავტომატის, Pong-ის მაგვარი კონსოლები, ვიდეო თამაშების ისტორიაში ცნობილია პონგის კლონების სახელით

ისტორია 
მინი|მარჯვნივ|250პქ|პონგის არკადული ვერსია
ინჟინერმა რალფ ბაერმა ინტერაქტიულ ტელემაუწყბლობაზე მუშაობა ჯერ კიდევ 1951 წელს ჩაიფიქრა, როდესაც ქმნიდა ტელევიზორს Loral Corporation-ისთვის. მან თავისი იდეა 1966 წელს Sandres Associates-ში მუშაობისას განავითარა. ბაერმა შექმნა მარტივი ვიდეო თამაში Chase — ორი მოთამაშისთვის, რომელიც გამოიყენებდა ჩვეულებრივ ტელევიზორს გამოსახულების მისაღებად. მას შემდეგ რაც ბაერმა თამაში წარუდგინა კომპანიის დირექტორს, ჰერბერტ კამპანს, პროექტს გამოეყო გარკვეული დაფინანსება და ოფიციალურად დაიწყო მუშაობა. 1967 წელს ბილ ჰარისონმა შექმნა სინათლის პისტოლეტი, რომელიც ასრულებდა კონტროლერის ფუნქციას და იმართებოდა მოთამაშისგან.

ბილ რუში პერსონალს შემოუერთდა პროექტის დასაჩქარებლად და პროექტის ფარგლებში შეიქმნა რამდენიმე თამაში, მათ შორის მაგიდის ჩოგბურთი. ამის შედეგად, ბაერს გაუჩნდა იდეა პროდუქტი საკაბელო მაუწყებლებისთვის მიეყიდა. პროტოტიპის დემონტრირება მოუწყვეს კომპანია Teleprompter-ის ვიცე-პრეზიდენტ  შლაფს, რომელმაც გააფორმა კონტრაქტი Sanders Associates-თან. საბოლოოდ პროტოტიპის შემუშავება ფინალურ სტადიას მიუახლოვდა და მიენიჭა კოდური სახელწოდება Brown Box. მას გააჩნდა ორი კონტროლერი, სინათლის პისტოლეტი და 16 ერთეული გადამრთველი. 1969 წელს კონტრაქტი გაფორმდა კომპანია Magnavox-თან. Magnavox-მა მასში შეიტანა გარკვეული ცვლილებები და 1972 წელს, პირველი კომერციული სათამაშო კონსოლი, Magnavox Odyssey მოევლინა მსოფლიოს.

მინი|მარცხნივ|250პქ|BrownBox, Magnavox-ის პროტოტიპი
Magnavox-ის პარალელურად, ამავე წლის 29 ნოემბერს შეიქმნა არკადული სისტემა Pong და სწრაფად მოიპოვა პოპულარობა. პონგის წარმატებამ განაპირობა პონგის მაგვარი სახლის კონსოლების წარმოება, ცნობილი პონგის კლონების სახელით. ამის ერთ-ერთი მაგალითი არის იაპონიაში შექმნილი პირველი კონსოლი TV Tennis Electrotennis. ამაჰ მოჰყვა 1975 წელს ბრიტანული კომპანია Binatone-ის მიერ შექმნილი კონსოლის Binatone TV Master-ის გამოსვლა. 1976 საფუძველი ჩაეყარა ამერიკული კომპანია Coleco-ს Telstar-ის სერიის კონსოლების წარმოებას.

როგორც ცნობილია, პირველი თაობის ერა დასრულდა 1977 წელს,Martin Picard, The Foundation of Geemu: A Brief History of Early Japanese video games, International Journal of Computer Game Research, 2013 თუმცა იაპონიაში იგი 1980 წლამდე გაგრძელდა. აქედან გამომდინარე, 1977 წელს იაპონიაში გამოვიდა კომპანია Nintendo-ს Color TV Game - ყველაზე გაყიდვადი და პოპულარული სისტემა იმ დროში, სამი მილიონი ეგზემპლარის რაოდენობით.

სახლის სისტემები

შედარებები
 სახელი Magnavox Odyssey Magnavox Odyssey-ის სერია(11 კონსოლი) TV Tennis Electrotennis Home Pong მწამოებელი Magnavox Magnavox, Philips Epoch Co. Atari, Inc., Sears Tele-Gamesსურათი 140პქ 120პქOdyssey 300 140პქ 120პქსაწყისი ფასი 100 აშშ დოლარი  100–230 აშშ დოლარი 20,000 იაპონური იენი 98.95 აშშ დოლარიგამოსვლის თარიღი    მედია ნაბეჭდი პლატა სხვადასხვა ჩაშენებული ჩიპი ჩაშენებული ჩიპიაქსესუარები   უსადენო კონტროლერი გაყიდვები 330,000   150,000

სახელი Binatone TV Master Coleco Telstar-ის სერია(14 მოდელი) Color TV-Game-ის სერია(5 კონსოლი) მწამოებელი Binatone Coleco Nintendoსურათი 120პქ 120pxTelstar Colortron 120პქColor TV-Game Block Breakerსაწყისი ფასი 35 გირვანქა სტერლინგი  50 აშშ დოლარი 8300–48,000 იაპონური იენიგამოშვების თარიღი     მედია ჩაშენებული ჩიპი ჩაშენებული ჩიპი (უმეტესი მოდელი)კარტრიჯი (Telstar Arcade, 1977) ჩაშენებული ჩიპიაქსესუარები სატრიალა და სინათლის პისტოლეტი  გაყიდვები  1 მილიონი 3 მილიონი

იხილეთ აგრეთვე
მეორე თაობის ვიდეო თამაშების კონსოლები
სახლის კომპიუტერი
ვიდეო თამაშების ადრეული ისტორია

ლიტერატურა
 "Atari home PONG systems". Pong-Story. დაარქივებულია 2010-09-13.
 "Magnavox Odyssey, the first video game system". Pong-Story. 1972-06-27. დაარქივებულია 2012-11-17.
 Ellis, David (2004). "Dedicated Consoles". Official Price Guide to Classic Video Games. Random House. pp. 33–36. ISBN 0-375-72038-3.
 Kent, Steven (2001). "Strange Bedfellows". Ultimate History of Video Games. Three Rivers Press. pp. 94–95. ISBN 0-7615-3643-4.
 Herman, Leonard (1997). Phoenix: the fall & rise of videogames (2nd ed. ed.). Union, NJ: Rolenta Press. p. 20. ISBN 0-9643848-2-5. დაარქივებულია 16 თებერვალი, 2012. "Like Pong, Telstar could only play video tennis but it retailed at an inexpensive $50 that made it attractive to most families that were on a budget. Coleco managed to sell over a million units that year."

დამატებით საკითხავი
 როგორ დაიპყრეს ვიდეო თამაშებმა სახლის ტელევიზორები — რალფ ბაერი
  — მაიკლ მილერი
რესურსები ინტერნეტში
The Dot Eaters: Bits From the Primordial Ooze
 ClassicGaming Expo 2000: რალფ ბაერი აღწერს ვიდეო თამაშების დაბადებას 
 Video Games Turn 40  — 1UP.com

სქოლიო

კატეგორია:პირველი თაობის ვიდეო თამაშების კონსოლები
კატეგორია:ვიდეო თამაშების ისტორია
კატეგორია:ვიდეო თამაშების კონსოლები თაობების მიხედვით
კატეგორია:1970-იანი წლები ვიდეო თამაშებში
კატეგორია:1970-იანი წლების ვიდეო თამაშები
კატეგორია:1970-იანების სათამაშოები